sagorsarker/bangla-wikipedia huggingface dataset:
তামেংলং জেলা

তামেংলং জেলা (Pron:/tæmɛŋˈlɒŋ/) ভারতের মণিপুর রাজ্যের একটি অন্যতম জেলা৷ এই জেলার সদর শহর তামেংলং শহর৷ জেলাটির মোট ক্ষেত্রফল হল ৪৩৯১ বর্গকিমি।
১৯১৯ সালে ব্রিটিশ শাসনের সময় মণিপুর হিলসের চারটি মহকুমা প্রতিষ্ঠা করা হয় — উত্তর-পূর্ব মহকুমা, উত্তর-পশ্চিম, দক্ষিণ-পূর্ব ও দক্ষিণ-পশ্চিম মহকুমা৷ এর উত্তর-পশ্চিম মহকুমাটির সদর খঞ্জাও, তামেংলং গ্রামে প্রতিষ্ঠা করা হয়৷ খঞ্জাও, এই মহকুমার প্রধান হিসাবে নিয়োগ করা হয় উইলিয়াম শ'কে। ১৯২৩ সালে এই সদর শহর খুঞ্জাও থেকে ৩ কিমি দূরে অবস্থিত বর্তমান তামেংলঙে স্থানান্তরিত করা হয়৷ পরবর্তী কালে উত্তর-পশ্চিম মহকুমাকে তামেংলং নামে অভিহিত করা হয়। ১৯৬৯ সালে এই তামেংলং পূর্ণাঙ্গ জেলা হিসাবে পরিগণিত হয়।
তামেংলং জেলার উত্তরে নাগাল্যান্ড রাজ্য, পূর্বে সেনাপতি জেলা, দক্ষিণে চুড়াচন্দ্রপুর জেলা ও পশ্চিমে ইম্ফল পশ্চিম জেলা ও আসাম রাজ্য অবস্থিত৷ এই জেলার সদর শহর তামেংলং শহর৷ জেলাটির মোট ক্ষেত্রফল হল ৪৩৯১ বর্গকিমি৷
২০০৬ সালের ভারতের পঞ্চায়তী রাজ মন্ত্রালয় ভারতের অন্যতম অবহেলিত ২৫০ টি জেলার মধ্যে তামেংলং একটি বলে অভিহিত করে। ভারতের পিছিয়ে পড়া অঞ্চল অনুদান তহবিল প্রোগ্রাম (বিআরজিএফ) পুঁজির থেকে অনুমোদন লাভ করা মণিপুরের তিনটি জেলার মধ্যে তামেংলং অন্যতম৷
তামেংলং জেলার তিনটি মহকুমা আছে:
সম্প্রতি ননী জেলাটিকে তামেংলঙ থেকে পৃথক করে পূর্ণাঙ্গ জেলার মর্যাদা দেয়া হয়; যা লংমেই (নুনি), নুনবা, খোপম এবং হাওচংয়ের মহকুমা নিয়ে গঠিত।
খুনপুম, নুংবা মহকুমার অন্তর্গত একটি ছোট্ট শহর জেলাটির অন্যতম সর্বাধিক জনবহুল অঞ্চল এবং মাননীয় বিধায়ক এবং প্রাক্তন উপ-মুখ্যমন্ত্রী শ্রী গৈখাংগামের নিজস্ব শহর।
২০১১ সালের জনগণনা অনুসারে তামেংলং জেলার মোট জনসংখ্যা ১৪০,৬৫১ জন৷ মোট জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৬০৭৷ এই জেলার জনসংখ্যার ঘনত্ব প্রতি বর্গ কিলোমিটারে ৩২ জন৷ ২০০১-২০১১ সালে জেলাটির জনসংখ্য বৃদ্ধির হার ছিল ২৫.৬৯%৷ তামেংলং জেলার প্রতি ১০০০ জন পুরুষের বিপরীতে মহিলার সংখ্যা ৯৫৩ জন৷ জেলাটির সাক্ষরতার হার ৭০.৪%৷
জেলাটির ব্যবহৃত মূল ভাষাসমূহ চিনা-তিব্বতীয় মূলের৷ এই ভাষা/উপভাষাসমূহ হল:
জনগণের বেশিরভাগই রংমেই ভাষায় কথা বলে। তেমেংলং জেলায় কথিত রয়েছে জেলিয়াংরোং ভাষার তিনটি উপভাষা:
উপরে বর্ণিত তিনটি ভাষা/উপভাষা অনেকটা একই রকম এবং একে অপরের দ্বারা সহজেই বোঝা যায।
কোহিমা জেলা

কোহিমা জেলা (উচ্চারণ:/ˈkəʊhɪˌmɑː বা kəʊˈhiːmə/) ভারতের নাগাল্যান্ড রাজ্যের একটি জেলা। এই জেলাটির মূল অধিবাসীরা আঙ্গামী নাগা উপজাতির। ২০১১ সালের জনগণনা অনুসারে নাগাল্যান্ডের মোট এগারটি জেলার মধ্যে ডিমাপুরের পরে কোহিমা দ্বিতীয় জনবসতিপূর্ণ জেলা হিসাবে স্বীকৃতি লাভ করেছে।
ভারত স্বাধীনতা লাভ করার পূর্বে কোহিমা ‘নাগা হিলস ডিস্ট্রিক্ট’-এর অন্তর্ভুক্ত ছিল এবং এই জেলার সদর শহর ছিল কোহিমা।
১৯৬১ সালের ১ ডিসেম্বর নাগাল্যান্ডের অন্যতম জেলা হিসাবে কোহিমা জেলার প্রতিষ্ঠা হয়। ১৯৭৩ সালে এই জেলা থেকে ফেক ও বখা জেলা এবং ১৯৯৭ সালে ডিমাপুর জেলা সৃষ্টি করা হয়। অবশেষে ২০০৩ সালে পেরেন জেলার সৃষ্টি কোহিমা জেলার বর্তমান রূপ দেয়।
কোহিমা জেলার মূল প্রশাসনিক প্রধান হলেন উপায়ুক্ত (ডেপুটি কমিশনার)। প্রতিটি প্রশাসনিক সার্কেলের তত্ত্বাবধানের জন্য তাঁর অধীনে বিভিন্ন সংযোজিত ডেপুটি কমিশনার (অ্যাডিশনাল ডেপুটি কমিশনার) ও মহকুমা প্রধান (সাব-ডিভিশন অফিসার; এসডিও) থাকে। এছাড়াও কোহিমার একটি জেলা নাগরিক উন্নয়ন পরিষদ (ডিস্ট্রিক্ট আরবান ডেভেলপমেন্ট এজেন্সি) আছে।
কোহিমা জেলাটি আটটি প্রশাসনিক মণ্ডলে (অ্যাডমিনিস্ট্রেটিভ সার্কেল) বিভক্ত — সেমিংউ, সোগিন, চিফোবোজৌ, বোতসা, কেজোচা, জখমা, কোহিমা সদর ও সেচু-জুবজা; এই সার্কেলসমূহ চারটি গ্রাম্য উন্নয়ন বিভাগে (রুরাল ডেভেলপমেন্ট ব্লক) বিভক্ত — কোহিমা (কোহিমা সদর ও সেচু-জুবজা), চিফোবোজৌ ( চিফোবোজৌ , বোতসা ও কেজচার কিছু অংশ), জখমা (জখমা ও কেজচার বাকী অংশ) ও সেমিংউ ( সেমিংউ ও সোগিন)।
২০১১ সালের জনগণনা অনুসারে কোহিমার মোট জনসংখ্যা ২৬৭,৯৮৮ জন। এর ৪৫% লোক শহর অঞ্চলে বাস করে। মোট জনসংখ্যার দিক থেকে ভারতের মোট ৬৪০টি জেলার মধ্যে এই জেলার স্থান ৫৭৬তম। কোহিমার প্রতি ১০০০ পুরুষের বিপরীতে মহিলার সংখ্যা ৯২৮ জন। এই জেলার সাক্ষরতার হার ৮৫%।
কোহিমার মূল অধিবাসী হল আঙ্গামী নাগা ও রেংমা নাগা উপজাতির লোক।
কোহিমা সদর সার্কেল গঠিত হয়েছে কোহিমা শহর, কোহিমা গাওঁ, চিদিমা ও চিদে মডেল গাঁও নিয়ে।
কোহিমা জেলায় একটি পাহাড়ি নৈসর্গিক স্থান আছে — কোহিমা সদর, এলাকাটি একটি পর্বতের চূড়ার সঙ্গে প্রসারিত হয়েছে।
১৯৮০ সালে কোহিমা জেলায় পুলিবাজ বন্যপ্রাণী অভয়ারণ্য গড়ে ওঠে, যার মোট জায়গা । এটি ব্লিথের ট্র্যাগোপানের একটি প্রাকৃতিক আবাসস্থল।
কোহিমাতে জেলায় কোহিমা কোমেটস নামে একটি ফুটবল ক্লাবও রয়েছে যা নাগাল্যান্ড প্রিমিয়ার লীগ খেলে।
ফেক জেলা

ফেক ভারতের নাগাল্যান্ড রাজ্যের একটি জেলা। এই জেলাটি ১৯৭৩ সালে গঠন করা হয়েছিল। জেলাটির সদর শহর ফেক শহর। এই জেলার সংখ্যাগরিষ্ঠ লোক খ্রীষ্টান ধর্মাবলম্বী ও কৃষি তাঁদের মূল পেশা।
ফেক জেলার অধিকাংশই পাহাড়িয়া। এই জেলার ৭০% চিরসবুজ বনাঞ্চলে পূর্ণ হয়ে আছে। এই জেলার সর্বোচ্চ উচ্চতার পর্বতটি হল মাউন্ট জানিবো, যা সমুদ্রপৃষ্ঠ থেকে ২৪০০ মিটার উচ্চতায় অবস্থিত। জেলাটির অঞ্চলসমূহের মধ্যে সমুদ্রপৃষ্ঠ থেকে সর্বনিম্ন উচ্চতায় অবস্থিত সদরস্থান ফেক (১৫২৪ মিটার) ও সর্বোচ্চ উচ্চতায় অবস্থিত ফুটসেরো নামের গ্রামটি (২১৩৬ মিটার)।
জেলাটির সর্ববৃহৎ নদীগুলির মধ্যে প্রধান হল টিজু, লান্নি, আরাচু এবং মূল হ্রদগুলি হল শিলই, চিদা ও জুদু। ২০০২ সালের তথ্য অনুসারে, এই জেলার ৮৯টি স্বীকৃতিপ্রাপ্ত গ্রামের মধ্যে বারটি গ্রাম এখনও রাজপথে সংযুক্ত হয়নি। একইভাবে ৮৯টির গ্রামের মধ্যে মাত্র নয়টি গ্রামে নিয়মিত জলের ব্যবস্থা আছে।
ফেক জেলায় অবস্থিত আভাংশু আন্তর্জাতিক সীমা সুরক্ষা পোস্ট, যা আভাংশু বলেও জানা যায়, ভারত-মায়ানমার সীমান্তের একটি আন্তর্জাতিক সীমা সুরক্ষা পোস্ট।
গ্রীষ্মকালে এই জেলার উষ্ণতা গড়ে ২৭ ডিগ্রী সেন্টিগ্রেড। মৌসুমী জলবায়ু আরম্ভ হয় মে মাসের শেষদিকে ও সেপ্টেম্বরের শেষে কমে। শীতকালে সাধারণত চুবুরীয়া আসামের তুলনায় শীত অধিক হয়। শীত সবচেয়ে বেশি পড়ে জানুয়ারি ও ফেব্রুয়ারি মাসে উষ্ণতা শূন্য ডিগ্রীর নিচে নেমে যায়।
এই জেলার গড় বৃষ্টির পরিমাণ ১৫২৭ মিমি।
ফেক জেলাটি ১৯৭৩ সালের ১৯ ডিসেম্বর তারিখে প্রতিষ্ঠা করা হয়েছিল।
জেলাটি ১৪টি প্রশাসনিক অঞ্চলে বিভক্ত করা হয়েছে: ফুটসেরো, ফেক সদর, চেথেবা, চোজুবা, মেলুরী, সেক্রুজু, চিজামি, সাক্রাবা, রাজেইব, জুকেতসা, ফোর, খুজা, খেজাকেনো, ও ফোকুংগ্রি।
২০১১ সালের জনগণনা অনুসারে ফেক জেলার জনসংখ্যা ১৬৩,২৯৪ জন। জনসংখ্যার দিক থেকে ভারতের ৬৪০টি জেলার মধ্যে এই জেলার স্থান ৫৯৬তম। ফেক জেলার প্রতি ১০০০ জন পুরুষের বিপরীতে মহিলার সংখ্যা ৯৫১ জন। এই জেলার সাক্ষরতার হার ৭৯.১৩%।
জেলাটির ৮৫% শতাংশ লোকেই গ্রাম্য অঞ্চলে বাস করে। এই জেলার সংখ্যাগরিষ্ঠ লোক চাকেচাং ও পশ্চুরি উপজাতির।
ফেক জেলায় নিম্নলিখিত আঙ্গামী-পশ্চুরি ভাষাসমূহ প্রচলিত:
জেলাটির ৯৭% অধিবাসী খ্রীস্টান ধর্মাবলম্বী। অন্যান্য ধর্মের মধ্যে ২% লোক হিন্দু ধর্মাবলম্বী, ০.৬% মুসলমান, ০.২% বৌদ্ধ ও কিছু লোক জৈন ও শিখ ধর্মাবলম্বী।
২০১১ সালের জনগণনা অনুসারে ফেক জেলায় দুটি ছোট শহর, ফেক ও ফুটসেরো ও ১১৭টি গ্রাম আছে। এই অঞ্চলসমূহকে চোদ্দটি প্রশাসনিক সার্কেলে বিভক্ত করা হয়।
এই জেলার অর্থনীতি মূলতঃ কৃষির ওপর নির্ভরশীল। ধাপ ধান উৎপাদন (টিআরসি) ও জুম চাষ এই জেলার মুল জীবিকা।
এই জেলায় উৎপন্ন করা শস্যর মধ্যে ধান, গোমধান, কুনীধান (মিলেট) ইত্যাদি উল্লেখযোগ্য।
উৎপাদনের মধ্যে মেলুরীতে নুন, ফলের রস, বোবা-কাটা ও কাঠের কারুকার্য্য প্রধান।
এই জেলায় একটি চিকিৎসালয়, দুটি সামাজিক স্বাস্থ্য কেন্দ্র (কমিউনিটি হেলথ সেন্টার) ও আটটা প্রাথমিক স্বাস্থ্যকেন্দ্র (প্রাইমারি হেলথ সেন্টার) আছে।
ফেক জেলার ১১৬টি প্রাথমিক বিদ্যালয়, ৪৬টি মাধ্যমিক বিদ্যালয়, ১৮টি উচ্চ মাধ্যমিক বিদ্যালয়, একটি উচ্চতর মাধ্যমিক বিদ্যালয় ও তিনটি মহাবিদ্যালয় অবস্থিত।
ফেক জেলার প্রধান উৎসবসমূহ হল শুখ্রুন্যি, য়েমশে, তশুখ্রুন্যি ও নাজু।
আমার দূর্গা

আমার দুর্গা একটি ভারতীয় বাংলা টেলিভিশন ধারাবাহিক যা ১৮ জানুয়ারি ২০১৬ সালে এটি প্রিমিয়ার হয়েছিল ৷ যা জি বাংলায় প্রচারিত হয়। এছাড়াও ২০২০ সালের মার্চ মাসে এটি পুনরায় যাত্রা শুরু করে ‌। এটি প্রযোজনা করেছেন অ্যাক্রোপলিস এন্টারটেইনমেন্ট ৷ প্রধান চরিত্রে সংঘমিত্র তালুকদার এবং ঋতজিৎ চট্টোপাধ্যায় অভিনয় করেছেন। শোটি সোম থেকে শনি প্রচারিত হয়েছিলো।
রাজনৈতিক দুর্নীতির পটভূমির মাঝে নির্মিত এই ধারাবাহিকটি বাংলা ধারাবাহিকে নারী চরিত্রদের দ্বারা ক্রমবর্ধমান বিবিধ ভূমিকার উদাহরণ হিসাবে উল্লেখযোগ্য।
ডিমাপুর জেলা

ডিমাপুর (উচ্চারণ:/ˌdɪməˈpʊə/) নাগাল্যান্ড-এর একটি জেলা৷ এর সদর শহর হল ডিমাপুর শহর৷ ২০১১ সালের জনগণনা অনুসারে এই জেলা নাগাল্যান্ডের এগারটি জেলার মধ্যে অন্যতম জনবহুল জেলা৷
২০১১ সালের জনগণনা অনুসারে ডিমাপুর জেলার জনসংখ্যা ৩৭৯,৭৬৯ জন, তুলনামূলকভাবে মালদ্বীপ দেশের সমান৷ ভারতের মোট ৬৪০ টি জেলার মধ্যে জনসংখ্যার দিক থেকে ডিমাপুরের স্থান ৫৬৩তম৷ ২০০১-২০১১ সালে ডিমাপুরের জনসংখ্যা বৃদ্ধির হার ছিল শূন্য৷ ডিমাপুর জেলার প্রতি ১০০০ জন পুরুষের মধ্যে মহিলার সংখ্যা হল ৯১৬ জন এবং সাক্ষরতার হার হল ৮৫.৪৪ শতাংশ
এই জেলার জনসংখ্যা ভিন্ন জাতি ও ধর্মের লোকের সমষ্টি৷ জনগণের বেশিরভাগই খ্রিস্টান (৬১.৮৪ শতাংশ ), উল্লেখযোগ্য হিন্দু সম্প্রদায়ের জনসংখ্যা ২৮.৭৫ শতাংশ। এখানকার সংখ্যাগরিষ্ঠ লোকরা হল নাগা উপজাতির লোক৷
১৯৮৬ সালে ডিমাপুরের একাংশ রঙাপাহাড় বন্যপ্রাণী অভয়ারণ্য হিসাবে ঘোষণা করা হয়৷ এই অভয়ারণ্যের ক্ষেত্রফল হল ৪.৭ বর্গ কিলোমিটার৷
ডিমাপুর জেলাটিতে অনেক সংখ্যক শিক্ষা প্রতিষ্ঠান আছে৷ এর বেশিরভাগ বিদ্যালয়ে শিক্ষার মাধ্যম ইংরাজী ও বিদ্যালয়সমূহ নাগাল্যান্ড বোর্ড অব স্কুল এড্যুকেশ্যনের অধীনে পরিচালিত হয়৷ নাগাল্যান্ডের প্রধান বিদ্যালয়সমূহের মধ্যে পাটকাই বিদ্যালয়, হোলি ক্রস বিদ্যালয়, সেইন্ট পল উচ্চতর মাধ্যমিক বিদ্যালয়, কারমেল উচ্চতর মাধ্যমিক বিদ্যালয়, এস ডি জৈন উচ্চতর মাধ্যমিক বিদ্যালয়, প্রণব বিদ্যাপীঠ, ডিমাপুর রেলওয়ে উচ্চ মাধ্যমিক বিদ্যালয়, সেইন্ট জোসেফ উচ্চতর মাধ্যমিক বিদ্যালয় (চুমুকেডিমা), সরকারী উচ্চতর মাধ্যমিক বিদ্যালয়, এম.জি.এম. উচ্চ মাধ্যমিক বিদ্যালয়, খ্রিস্টান উচ্চ মাধ্যমিক বিদ্যালয়, পূর্ব একাডেমী উচ্চতর মাধ্যমিক বিদ্যালয়, কুইন মেরি বিদ্যালয় চেকিয়ে ইত্যাদি প্রধান।
জাতীয় প্রযুক্তিবিদ্যা প্রতিষ্ঠান, নাগাল্যান্ড ডিমাপুরের সুমুকেডিমায় সম্প্রতি আরম্ভ হয়। এছাড়াও ডিমাপুর জেলায় মোট ১৮ টি প্রতিষ্ঠিত মহাবিদ্যালয় আছে৷ এর মধ্যে উল্লেখযোগ্য মহাবিদ্যলয়সমূহ হল, পাটকাই খ্রিষ্টিয়ান কলেজ (উত্তর-পূর্ব ভারতের একমাত্র স্বায়ত্তশাসিত কলেজ), ডিমাপুর সরকারী মহাবিদ্যলয়, এস. ডি. জৈন মহাবিদ্যালয়, প্রণবানন্দ মহিলা মহাবিদ্যালয়, সেলসিয়ান কলেজ, বসকো বি এড কলেজ, সল্ট ক্রিশ্চিয়ান কলেজ, টেটসো কলেজ ইত্যাদি। হোস্টেলের থাকার ব্যবস্থা কয়েকটি কলেজের পাশাপাশি মিঠুন জাতীয় গবেষণা কেন্দ্রের পশুপালনে জড়িত একটি গবেষণা কেন্দ্রও পাওয়া যায়।
কর্মসংস্থান অধিদফতর দ্বারা পরিচালিত মহিলাদের 'শিল্প প্রশিক্ষণ ইনস্টিটিউট' (ডাব্লুআইটিআই), বহু বেসরকারী আইটি প্রতিষ্ঠান ছাড়াও বৃত্তিমূলক / দক্ষতামূলক প্রশিক্ষণ দেয়।
ডিমাপুরের এক উল্লেখযোগ্য ফুটবল ক্লাব হল ডিমাপুর ইউনাইটেড৷ এই ক্লাবটি নাগাল্যান্ড প্রিমিয়ার লীগে নিয়মিতভাবে অংশগ্রহণ করে৷
ডিমাপুরের ডিজেফে গ্রামে কারুশিল্পের সংগ্রহশালা অবস্থিত৷
চান্দেল জেলা

চান্দেল জেলা (Pron:/ˌtʃænˈdɛl/) উত্তর-পূর্ব ভারত-এর মণিপুর রাজ্যের একটি অন্যতম জেলা৷ ২০১১ সালের জনগণনা অনুসারে তামেংলং জেলা-এর পরেই চান্দেল মণিপুরের অন্যতম জনবসতিপূর্ণ জেলা৷
১৯৭৪ সালের ১৩ মে তারিখে তেংনোপল নামে এই জেলার সৃষ্টি করা হয়৷ ১৯৮৩ সালে জেলাটির সদর শহর চান্দেলে আনা হয় ও পরবর্তীকালে জেলাটিকে চান্দেল নামেই অভিহিত করা হয়৷ চান্দেল নামটি আসলে "চামডিল" শব্দ থেকে এসেছে। আনাল ভাষায় এই নামের অর্থ: চাম = 'সরল', ও ডিল = 'পাজামা'৷
এই জেলার প্রশাসনিক মূল কেন্দ্র চান্দেল শহর৷ মণিপুর ও মায়ানমারের মাঝের এক গুরুত্বপূর্ণ কেন্দ্র মোরে শহর জেলাটির দক্ষিণ দিকে অবস্থিত৷ জেলাটির বাণিজ্যর অন্য এক উল্লেখযোগ্য কেন্দ্রস্থল হল চোকপিকারং শহর৷ এই শহরের মধ্য দিয়ে চোকপি নদী বয়ে গেছে৷
২০০৬ সালে পঞ্চায়তী রাজ মন্ত্রালয় ভারতের অন্যতম অনগ্রসর ২৫০ টি জেলার মধ্যে চান্দেল জেলাকে অন্তর্ভুক্ত করে৷ ভারতের পিছিয়ে পড়া অঞ্চল অনুদান তহবিল প্রোগ্রাম (বিআরজিএফ) থেকে পুঁজি লাভ করা মণিপুরের তিনটি জেলার মধ্যে চান্দেল জেলা অন্যতম৷
চান্দেল জেলাটিকে তিনটি মহকুমায় বিভক্ত করা হয়েছে:
২০১১ সালের জনগণনা অনুসারে চান্দেল জেলার জনসংখ্যা ১৪৪,০২৮ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৬০২৷ এই জেলার জনবসতির ঘনত্ব প্রতি বর্গকিলোমিটারে ৪৩ জন৷ ২০০১-২০১১ দশকে জেলাটির জনসংখ্যা বৃদ্ধির হার ছিল ২১.৭২%৷ চান্দেলের প্রতি ১০০০ জন পুরুষের বিপরীতে মহিলার সংখ্যা ৯৩২ জন৷ জেলাটির সাক্ষরতার হার ৭০.৮৫%।
চান্দেল জেলার সদর শহর চান্দেলের মূল ব্যবহৃত ভাষাগুলি হল থাদৌ ভাষা, ভাইফেই ভাষা, জো ভাষা, আনাল ভাষা (পাকান), লামকাং ভাষা ও মেইতেই ভাষা৷ এই শহরের সংখ্যাগরিষ্ঠ লোক আনাল, লামকাং, ম্যন ও মনসাং উপজাতির৷ আইমোল, একটি চীনা-তিব্বতি ভাষা, লাতিন লিপিতে লিখিত এই ভাষাটির ২৫০০-এরও কম ভাষাভাষী রয়েছে; এবং আনাল ভাষা, একটি চীনা-তিব্বতীয় এবং এর প্রায় ১৪,০০০ ভাষাভাষী মানুষ ভারতে রয়েছে, এবং আরও কিছু মিয়ানমারে (যা আনাল ভাষার সাথে বিভ্রান্ত হওয়া উচিত নয়) আছে।
জেলাটির অন্যান্য স্থানগুলিতে ব্যবহৃত ভাষাসমূহ হল:
১৯৮৯ সালে এই জেলার ১৮৫ বর্গ কিলোমিটার জুড়ে একটি অঞ্চল ইয়াংগপকপি-লকচাও বন্যপ্রাণী অভয়ারণ্যের অন্তর্ভুক্ত করে সংরক্ষণের ব্যবস্থা করা হয়৷
মন জেলা

মন জেলা ভারত-এর নাগাল্যান্ড রাজ্যের একটি জেলা৷ এই জেলার সংখ্যাগরিষ্ঠ লোক কোনিয়াক উপজাতির৷
মন জেলাটি নাগাল্যান্ডের অন্যতম উত্তর সীমান্তে অবস্থিত৷ এই জেলার উত্তরে অরুণাচল প্রদেশ, পশ্চিমে আসাম, পূর্বে মায়ানমার ও দক্ষিণে লংলেং ও টুয়েনসাং জেলা৷ জেলাটির সদরস্থান মন শহর৷
২০০৬ সালে পঞ্চায়তী রাজ মন্ত্রালয় ভারতের মোট ৬৪০ টি জেলার মধ্যে অন্যতম অবহেলিত ২৫০ টি জেলার একটি বলে মন জেলাকে অভিহিত করে৷ ভারত সরকার-এর পিছিয়ে পড়া অঞ্চল অনুদান তহবিল প্রোগ্রাম (বিআরজিএফ) পুঁজির থেকে সম্পদের আবণ্টন লাভ করা নাগাল্যান্ডের তিনটি জেলার মধ্যে মন অন্যতম৷
২০১১ সালের জনগণনা অনুসারে মন জেলার মোট জনসংখ্যা ২,৫০,৬৭১ জন৷ জনসংখ্যার দিক থেকে ভারতের মোট ৬৪০ টি জেলার মধ্যে মন জেলার স্থান ৫৮২ তম৷ মন জেলার প্রতি ১০০০ জন পুরুষের বিপরীতে মহিলার সংখ্যা ৮৯৮ জন৷ এই জেলার সাক্ষরতার হার ৫৬.৬%।)
মন জেলা কোনিয়াক নাগা উপজাতির বসতিস্থল৷ পরম্পরাগতভাবে এই উপজাতির লোকরা দেহ-মুখে টাটু পরিধান করে৷ কোনিয়াকদের মূল উৎসব হল 'আওলেয়াং মনয়ু'৷ এই উৎসব এপ্রিল মাসের প্রথম সপ্তাহে উদ্‌যাপন করা হয়৷
কোনিয়াকদের পরম্পরাগত নেতা হল আং, যা উত্তরাধিকার সূত্রে এই উপাধি লাভ করে৷ প্রতিটি গ্রামে আং জনের বাড়ি সবচেয়ে বড় হয়৷ বাড়ির সম্মুখে সাধারণত জন্তুর হাড় সজ্জিত থাকে৷
কোনিয়াকরা তাদের মুখে এবং শরীরে ট্যাটু আঁকেন। বয়স্ক পুরুষরা শুয়োর শিং দিয়ে তৈরি বড় কানের দুল পরে এবং কেবল একটি কটিযুক্ত পোশাক পরে। কেউ কেউ দাও বা বন্দুক নামে একটি ম্যাচিট বহন করে। বয়স্ক মহিলারা কেবল তাদের কোমরে জড়িয়ে একটি ছোট্ট টুকরো কাপড় পরে থাকেন। তারা তাদের পিঠে বাঁশের ঝুড়ি বহন করে বা তাদের পিঠে বাচ্চাদের কাপড় দিয়ে বেঁধে রাখে। তারা তাদের হাতে বোনা শালগুলিতে দুর্দান্ত নকশা বুনে। উৎসব চলাকালীন, পুরুষরা পালকের সাথে সজ্জিত রঙিন শাল এবং শিরোনাম পরিধান করে এবং দাও বা বর্শা এবং বন্দুকের সাথে নাচ করে / ছন্দবদ্ধভাবে গান করে। তারা "ঝুম" নামে নিয়ন্ত্রিত জ্বালানী দ্বারা বন পরিষ্কার করে পাহাড়ের জমিতে জমিও জমি করে। তারা ধান থেকে তৈরি একটি বাড়িতে ব্রিউড মদ তৈরি করে। কনিয়াকস স্বাধীনতার আগে হেডহান্টার্স করতেন। কিছু ছোট কন্যাক তাদের ঐতিহ্যবাহী জীবনযাপন ছেড়ে আধুনিক রীতিনীতি গ্রহণ করছেন।
সাংন্যু গ্রাম মুখ্য আং জনের দ্বারা পরিচালিত৷ এই গ্রামে ৮ ফুট উচ্চতার ও ১২ ফুট প্রস্থের একটি ঐতিহাসিক কাঠের প্রতিমূর্তি আছে৷ মূর্তিটিতে মানুষ ও জীব-জন্তুর প্রতিচ্ছবি খোদিত করা আছে৷ ইতিহাস মতে, এই গ্রামের ও আহোম রাজত্বের মধ্যে বন্ধুত্বপূর্ণ সম্পর্ক ছিল৷
এই গ্রাম সদরস্থান মনের কাছের অঞ্চলত অবস্থিত৷ গ্রামটির আং জনের বাড়িটি সর্ববৃহৎ এবং বাড়ির সম্মুখভাগ পূর্বপুরুষ ও তাঁর নিজে নিধন করা শত্রুর কঙ্কালে সজ্জিত৷ কোনিয়াকদের মধ্যে উনিশ শতকের শেষভাগ থেকে মুণ্ড শিকার প্রচলিত ছিল৷
লংবা নাগাল্যান্ডের ভারত-মায়ানমার সীমান্তে অবস্থিত গ্রামসমূহের মধ্যে সর্ববৃহৎ গ্রাম৷ এই গ্রামের মুখ্য আঙের বাড়ির অর্ধেক ভারতে এবং অন্যভাগ মায়ানমারে অবস্থিত৷ অবশ্য সমগ্র গ্রামটি পরিচালনা করে মুখ্য আং জন৷ তিনি কোনিয়াক উপজতির ৬০ টি গ্রামের নেতা৷ 
মন জেলার সর্ব্বোচ্চ এই শিখরটি মন শহর থেকে ৭০ কিমি পূর্বে অবস্থিত৷ এই শিখর থেকে ফরকাল বতরে ব্রহ্মপুত্র দেখত পাওয়া যায়৷
এই শহরটির নামের উৎস হল 'নাগা রাণী মরা' (নাগা রানীর সমাধিস্থল)৷
ভালোবাসা ভালোবাসা

ভালোবাসা ভালোবাসা একটি বাংলা টেলিভিশন সোপ অপেরা, যা প্রিমিয়ার ৯ই মে ২০১৬ কালার্স বাংলায় প্রচারিত। এটি ব্লু ওয়াটার পিকচার্স প্রযোজনা করেছেন রুপশা মুখোপাধ্যায় এবং সুজাতিত কর প্রধান চরিত্রে অভিনয় করেছেন।
পেরেন জেলা

পেরেন জেলা ভারতের নাগাল্যান্ড রাজ্যের নবগঠিত একাদশ জেলা৷ এই জেলা নাগাল্যান্ডের পূর্বের বৃহত্তর কোহিমা জেলাকে বিভক্ত করে গঠন করা হয়েছিল৷
পেরেন জেলা পূর্বে নাগাল্যান্ড রাজ্যের কোহিমা জেলার একটি মহকুমা ছিল৷ ২০০৩ সালের ২৪ অক্টোবর এই জেলাকে একটি পৃথক জেলা হিসাবে স্বীকৃতি দেয়া হয়৷
পেরেন জেলার পশ্চিমে আসাম-এর ডিমা হাসাও ও কার্বি আংলং জেলা এবং উত্তর-পূর্ব দিকে ডিমাপুর জেলা অবস্থিত৷ এই জেলার পূর্বে কোহিমা জেলা ও দক্ষিণে মণিপুর রাজ্য৷
পেরেন জেলার সদর শহর নিউ পেরেন৷ এই জেলার সমুদ্রপৃষ্ঠ থেকে উচ্চতা ৮০০ মিটার থেকে ২৫০০ মিটার পর্যন্ত৷ পেরেন জেলার মূল শহর অঞ্চলসমূহ হল টেনিং, জালুকী ও পেরেন৷
পেরেন জেলার মূল নদী ও উপনদীগুলি হল "টেপুইকি", "মবেইকি", "টাংকি", "মুংলেউ", "টেসাংকি", "গুইকি", "কোয়ারেউ", "টেচাউকি", "গুংগ্রাউ", "টাহাইকি" ও "ডুইলুমরেউ" ("টেপুইকি" নদীর উপনদী)৷
পেরেন জেলার সর্বোচ্চ উচ্চতার পর্বতটি হল মাউন্ট পাউনা, যা সমুদ্রপৃষ্ঠ থেকে ২৫০০ মিটার উচ্চতায় অবস্থিত৷ এই পর্বত নাগাল্যান্ডের তৃতীয় উচ্চতম পর্বত৷
২০১১ সালের জনগণনা অনুসারে পেরেন জেলার মোট জনসংখ্যা ৯৫,২১৯ জন। যা মোটামুটিভাবে আফ্রিকা মহাদেশের সেশেল দেশের জনসংখ্যার সমান। মোট জনসংখ্যার দিক থেকে ভারতের মোট ৬৪০ টি জেলার মধ্যে এই জেলার স্থান ৬১৬৷ পেরেন জেলার প্রতি ১০০০ জন পুরুষের বিপরীতে মহিলার সংখ্যা ৯১৭ জন৷ এই জেলার সাক্ষরতার হার ৭৯%।
পেরেন জেলার সংখ্যাগরিষ্ঠ লোক জেলিয়াং নাগা ও কুকী উপজাতির লোক৷ এখানকার জনজাতির মানুষদের কথ্য ভাষা জেম, লিয়াংমাই, রঙ্গমি এবং কুকি, নাগা ও ইংরেজির পাশাপাশি নাগাল্যান্ডের সরকারী ভাষা। যদিও অতীতে তারা প্রধান ছিল, তবে খ্রিস্টধর্ম তাদের মধ্যে আধুনিকতা ও সভ্যতার নতুন আলো এনে দিয়েছিল। পেরেন জেলার লোকেরা তাদের সেরা নাচ, সংগীত, শিল্পকলা এবং সুদৃশ ও সূক্ষ্ম কারুকার্যময় অলংকারের জন্য সুপরিচিত। শেষ অবধি, এই জেলার আরও অর্থনৈতিক উন্নয়নের জন্য জনগণ সরকারের কাছ থেকে অবহেলিত সমর্থন নিয়ে প্রয়াস চালাচ্ছে, যার জন্য পেরেন জেলার মানুষ মারাত্মক দারিদ্র্যের মধ্যে পড়েছে এবং এখন এটি নাগাল্যান্ডের মধ্যে একটি পশ্চাৎপদ জেলা।
পেরেন জেলায় ইনটাংকি জাতীয় উদ্যান অবস্থিত৷ এই উদ্যানে জেলাটির ২০২ বর্গ কিলোমিটার স্থান জুড়ে আছে৷
পেরেন জেলায় দুটি প্রধান প্রশাসনিক মহকুমা আছে। যথা:
আনজেলা আব্বাসি

আনজেলা আব্বাসি একজন পাকিস্তানি অভিনেত্রী, তিনি উর্দু টেলিভিশনে কাজ করেন। তিনি অভিনেতা শামুন আব্বাসি এবং জাবেরিয়া আব্বাসির মেয়ে এবং লেখক জুবায়ের আব্বাসির পিতামহ। বর্তমানে তার আলেভেলস করছেন, আব্বাসি "গিলা" ( "২০১" ৬), "বেবি" (২০১৭) এবং "মেইন হর না মানি গি" (২০১৮) সিরিয়ালগুলোতে শীর্ষস্থানীয় মহিলা চরিত্রে অভিনয় মাধ্যমে আত্মপ্রকাশ করেছিলেন। 
আব্বাসি পাকিস্তানি অভিনেতা শামুন আব্বাসি এবং অভিনেত্রী জাভেরিয়া আব্বাসির মেয়ে।
ডন (অভিনেতা)

মোহাম্মদ আশরাফুল হক (মঞ্চ নাম ডন হিসাবে বেশি পরিচিত, জন্ম: ৭ আগস্ট ১৯৭১) হচ্ছেন একজন বাংলাদেশী চলচ্চিত্র অভিনেতা। চলচ্চিত্রে তিনি সাধারণত পার্শ্ব চরিত্রে খল অভিনেতা হিসাবে অভিনয় করে থাকেন। তিনি সোহানুর রহমান সোহান পরিচালিত "লাভ" চলচ্চিত্রে প্রথম করেন, কিন্তু ১৯৯৩ সালে মুক্তিপ্রাপ্ত "কেয়ামত থেকে কেয়ামত" চলচ্চিত্রটি মুক্তির দিক তার প্রথম চলচ্চিত্র। দুই যুগেরও বেশি সময়ের কর্মজীবনে ডন প্রায় সাড়ে ৬’শ চলচ্চিত্রে অভিনয় করেছেন।
ডন ১৯৭১ সালের ৭ আগস্ট বগুড়ার কাটনাপাড়ায় মোহাম্মদ নাজমুল হক ও মোসাম্মৎ মোয়াজ্জমা হকের ঘরে মোহাম্মদ আশরাফুল হক হিসাবে জন্মগ্রহণ করেন। তার বাবা প্র‍য়াত হলেও মা বর্তমানে আমেরিকায় বসবাস করছেন। দশ ভাইবোনের মধ্যে ডন সবার ছোট।
ডন বগুড়া শহর ছেড়ে ঢাকায় আসার পর ১৯৯১ সালে বিএফডিসির নতুন মুখের সন্ধানে অডিশন দেন, কিন্তু তাতে অনুত্তীর্ণ হন তিনি। পরে পরিচালক সোহানুর রহমান সোহানের সঙ্গে পরিচিত হলে, তিনিই প্রথম তাকে চলচ্চিত্রে সুযোগ দেন। সোহান পরিচালিত "লাভ" চলচ্চিত্রে ডন প্রথম অভিনয় করেন। কিন্তু ১৯৯৩ সালে মুক্তিপ্রাপ্ত সোহানের আরেক চলচ্চিত্র "কেয়ামত থেকে কেয়ামত" মুক্তির দিক দিয়ে তার প্রথম চলচ্চিত্র। "কেয়ামত থেকে কেয়ামত" চলচ্চিত্রে অভিনয়ের সুবাধে পরিচিত হন প্রয়াত অভিনেতা সালমান শাহর সঙ্গে। সালমান শাহ অভিনীত ২৭টি চলচ্চিত্রের মধ্যে ২৪টিতেই খলনায়কের চরিত্রে অভিনয় করেন তিনি। তার অভিনীত হিট ছবির তালিকায় রয়েছে "এ জীবন তোমার আমার", "বিক্ষোভ", "ভালোবাসার মূল্য কত", "তোমাকে চাই", "ফুলের মতো বউ", "বিয়ের ফুল", "জীবন সংসার", "ভালোবাসা কারে কয়", "মহামিলন", "মিলন হবে কত দিনে", "মাটির ফুলের" মতো চলচ্চিত্র। দুই যুগের বেশি সময়ের কর্মজীবনে ডন প্রায় সাড়ে ৬শ’ চলচ্চিত্রে অভিনয় করেছেন। চলচ্চিত্র ছাড়াও বেশ কয়েকটি টিভি নাটকেও অভিনয় করেন তিনি। কৌশিক হোসেন তাপস পরিচালিত "কত ভালোবাসি তোমাকে" টেলিছবিতে নায়িকা জনা'র বিপরীতে নায়কও ছিলেন তিনি। অভিনয়ের পাশাপাশি "এক জনমের ভালোবাসা" নামে একটি চলচ্চিত্রও প্রযোজনা করেছেন ডন।
ডন অভিনয়ের পাশাপাশি গড়ে তুলেছেন ব্যান্ড দল ‘আর্কাইভ’। জড়িত আছেন নানা রকম সামাজিক কর্মকাণ্ডে। ২০১৫ থেকে ২০১৬ সাল পর্যন্ত দুই বছর বাংলাদেশ চলচ্চিত্র শিল্পী সমিতির আন্তর্জাতিক বিষয়ক সম্পাদকের দায়িত্বও পালন করেছেন তিনি।
১৯৯৬ সালের ৬ সেপ্টেম্বর বাংলাদেশের জনপ্রিয় অভিনেতা সালমান শাহর মৃত্যু হয়। ঘটনার পর সালমান শাহ'র বাবা কমরউদ্দিন চৌধুরী একটি অপমৃত্যুর মামলা করেন। সালমানের পরিবার শুরু থেকেই দাবি করে আসছে, এটি হত্যাকাণ্ড। সালমান শাহকে হত্যার দায় স্বীকার করে রেজভী আহমেদ ওরফে ফরহাদ নামের এক তরুণ আদালতে স্বীকারোক্তিমূলক জবানবন্দি দেন। ওই জবানবন্দির ভিত্তিতে সালমান শাহ'র মা নীলা চৌধুরী হত্যার অভিযোগে ১১ জনকে আসামি করে আদালতে নালিশি মামলা করেন। ওই মামলায় অন্যতম আসামী করা হয় ডনকে। সেই নালিশি মামলাটি অপমৃত্যুর মামলার সঙ্গে মিলিয়ে তদন্ত করছে পুলিশ ব্যুরো অব ইনভেস্টিগেশন (পিবিআই)। যদিও মামলাটির ২১ বছর হতে চলেছে (২০১৭ সাল অনুযায়ী), কিন্তু এখনো এটি স্পষ্ট হয়নি যে তাঁকে হত্যা করা হয়েছে, না তিনি আত্মহত্যা করেছেন।
বেঙ্গল ফিল্ম জার্নালিস্টস অ্যাসোসিয়েশন - সর্বাধিক প্রতিশ্রুতিবদ্ধ অভিনেত্রীর পুরস্কার

পুরস্কার প্রাপ্ত বিজয়ীদের এবং ফিল্মগুলির তালিকা ও বছর।
নীলাঞ্জনা শর্মা

নীলাঞ্জনা শর্মা একজন ভারতীয় অভিনেত্রী। হিপ হিপ হুরে শোতে তিনি মোনার চরিত্রে অভিনয় করেছিলেন। প্রথম সিনেমা স্বপ্নের ফেরিওয়ালা পরিচালক সুব্রত সেন । তিনি ইংরেজি সাহিত্যের স্নাতক করেছেন। তিনি টেলিভিশন সিরিয়াল তোমায় আমায় মিলে পরিচালনা করছেন। 
তিনি অভিনেত্রী অঞ্জনা ভৌমিকের মেয়ে। তার ছোট বোন চন্দনা শর্মাও একজন অভিনেত্রী। তিনি বাঙালি অভিনেতা যীশু সেনগুপ্ত'র সাথে বিবাহবন্ধনে আবদ্ধ হয়েছেন এবং তাদের সারা ও জারা নামে দুইজন কন্যা রয়েছে।
বেঙ্গল ফিল্ম জার্নালিস্টস অ্যাসোসিয়েশন - সর্বাধিক প্রতিশ্রুতিবদ্ধ অভিনেত্রীর পুরস্কার স্বপ্নের ফেরিওয়ালা জন্য।
রিচার্ড হেন্ডারসন (জীববিজ্ঞানী)

রিচার্ড হেন্ডারসন (জন্ম ১৯ জুলাই ১৯৪৫) তিনি স্কটিশ আণবিক জীববিজ্ঞানী এবং বায়োফিজিসিস্ট এবং জৈবিক অণুর ইলেক্ট্রন মাইক্রোস্কোপির ক্ষেত্রে অগ্রদূত। হেন্ডারসন জাক দ্যুবোশে এবং ইওয়াখিম ফ্রাংকের সাথে ২০১৭ সালে যৌথভাবে রসায়নের নোবেল পুরস্কার পান।
হ্যান্ডারসন নিউক্যাস্টলটন প্রাথমিক বিদ্যালয়, হয়িক হাই স্কুল এবং বোরাফমুইর হাই স্কুল থেকে শিক্ষা লাভ করেন।
তিনি এডিনবার্গ বিশ্ববিদ্যালয়ে পদার্থবিজ্ঞানে পড়াশোনা করেন এবং ১৯৬৬ সালে এখান হতে পদার্থবিজ্ঞানে বিএসসি ডিগ্রি(প্রথম শ্রেণীর সম্মান সহ স্নাতকোত্তর) সম্পন্ন করেন। এরপরে তিনি ক্যামব্রিজের কর্পাস ক্রিস্টি কলেজ থেকে স্নাতকোত্তর পড়াশোনা শুরু করেন এবং ১৯৬৯ সালে ক্যামব্রিজ বিশ্ববিদ্যালয় থেকে পিএইচডি ডিগ্রি অর্জন করেন।
চন্দনা শর্মা

চন্দনা শর্মা একজন ভারতীয় টেলিভিশন অভিনেত্রী। তিনি অঞ্জনা ভৌমিক মেয়ে। তাঁর বোন নীলাঞ্জনা শর্মা একজন অভিনেত্রী। তিনি পরিচালক রবি কিনাগী প্রেমী সিনেমার মাধ্যমে চলচ্চিত্রে অভিনয় শুরু করেছিলেন।
তিনি সনি টিভিতে প্রচারিত জনপ্রিয় টিভি শো জাস্ট মোহব্বতে অদিতির ভূমিকায় অভিনয়ের মাধ্যমে তাঁর অভিনয় জীবন শুরু করেছিলেন। জাস্ট মোহব্বত চিত্রগ্রহণের সময়, তিনি বিশাল সিংয়ের বিপরীতে দিল হ্যায় কি মানতা নাহি শোতে আরও একটি ভূমিকায় অভিনয় করেছেন, দিয়া চরিত্রে অভিনয় করেছিলেন, যিনি তার জীবনে লড়াই করে যাচ্ছেন এমন এক ব্যক্তির প্রেমে পড়েছেন। ৯এক্স চ্যানেলে দুবাইয়ের ডাক ডক অভিনয় করেছেন।
স্টার ওয়ান এ তিনি ইয়ে দিল চাহে মোর প্রচারিত সিরিয়ালে তারা অরোড়ার চরিত্রে অভিনয় করেছিলেন। তিনি স্টার ওয়ান লাইফস্টাইল শো হোম শান্তি হোম উপস্থাপনা করেছেন।
তিনি তার হিট শো লাভ নে মিলা দি জোড়িতে একটি শক্তিশালী স্বতন্ত্র মহিলা দামিনী গুজরাল হিসাবে কাজ করেছিলেন, যেটি স্টার ওয়ান-এ প্রচারিত হয়েছিল। তিনি সনি টিভি রিস্তা ডট কম এর একটি পর্বে এবং এসএসএইচহহহহহ ... ফির কোন হ্যায় একটি কাজ করেছেন। 
তিনি শাহরুখ খান সাথে " এয়ারটেল " এর জন্য একটি বিজ্ঞাপন চিত্রের অভিনয় করেছেন।
ইভ শোভাঁ

ইভ শোঁভা (; ১৯৩০ – ২০১৫) একজন ফরাসি রসায়নবিদ এবং নোবেল পুরস্কার বিজয়ী। তিনি "Institut français du pétrole" এর সম্মানজনক গবেষণা পরিচালক এবং ফরাসী বিজ্ঞান একাডেমির সদস্য ছিলেন। তিনি মেটাথেসিস প্রক্রিয়াটি বোঝার জন্য তাঁর কাজের জন্য পরিচিত ছিলেন যার জন্য তিনি রবার্ট এইচ গ্রুবস এবং রিচার্ড আর শ্রোকের সাথে ২০০৫ সালে রসায়নের নোবেল পুরস্কার পেয়েছিলেন।
১৯৭০ এর দশকের প্রথম দিক থেকে ওলেফিন মেটাথেসিস বিষয়ে কাজ করার জন্য রবার্ট এইচ. গ্রুবস এবং রিচার্ড আর শ্রোকের সাথে তিনি ২০০৫ সালে রসায়নের নোবেল পুরস্কার পেয়েছিলেন। শোঁভা এই পুরস্কার পেয়ে বিব্রতবোধ করেছিলেন এবং প্রাথমিকভাবে ইঙ্গিত করেছিলেন যে তিনি সম্ভবত এটি গ্রহণ করবেন না। তবে তিনি সুইডেনের রাজার কাছ থেকে তাঁর পুরস্কার পেয়েছিলেন এবং নোবেল বক্তৃতা দিয়েছিলেন। ২০০৫ সালে তিনি ফরাসী একাডেমি অভ সায়েন্স-এর সদস্য নির্বাচিত হয়েছিলেন।
৮৪ বছর বয়সে ২রা জানুয়ারী ২০১৫ তারিখে ইভ শোঁভা ফ্রান্সের ট্যুরসে মারা যান।
সরগুজা লোকসভা কেন্দ্র

সরগুজা লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫২৩,০২২ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ সুরজপুর, বলরামপুর ও সরগুজা জেলায় অবস্থিত বিধানসভা কেন্দ্রগুলি নিয়ে গঠিত৷
সরগুজা লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিশগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের পাঁচটি বিধানসভা কেন্দ্র (প্রতাপপুর, রামানুজগঞ্জ, সামরি, লুন্দ্র, সীতাপুর) তফসিলী উপজাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪ নং বিধানসভা কেন্দ্র৷ এটি সুরজপুর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্র৷ এটি সুরজপুর জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্র৷ এটি বলরামপুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্র। এটি বলরামপুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্র। এটি বলরামপুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৯ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি সরগুজা জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১০ নং বিধানসভা কেন্দ্র। এটি একটি অসংরক্ষিত আসন। এটি সরগুজা জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১১ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি সরগুজা জেলায় অবস্থিত৷
নোবেল পুরস্কারের তালিকা

নোবেল পুরস্কারের তালিকায় রয়েছে নোবেল পুরস্কার প্রাপ্ত ব্যক্তিদের তথ্য, যা একাডেমিক, সাংস্কৃতিক বা বৈজ্ঞানিক অগ্রগতির স্বীকৃতি হিসাবে সুইডিশ এবং নরওয়েজিয়ান প্রতিষ্ঠানগুলো বিভিন্ন বিভাগে প্রদান করে।  রসায়ন, সাহিত্য, শান্তি, পদার্থবিজ্ঞান, এবং পদার্থবিজ্ঞান বা চিকিত্সায় মানবতার জন্য অসামান্য অবদানের জন্য এগুলি ভূষিত করা হয়।  তালিকাগুলো বছর, বিভাগ, জাতীয়তা, বিশ্ববিদ্যালয়, ধর্ম এবং অন্যান্য দিক অনুসারে সাজানো হয়েছে।
নোবেল পুরস্কার বিজয়ী খ্রিস্টানদের তালিকা

নোবেল পুরস্কার বিজয়ীদের প্রায় ৬৫% হলো খ্রিস্টান। এখানে কিছু পুরস্কার বিজয়ীদের যারা একজন প্রকাশ্য খ্রিস্টান হিসাবে নিজেকে প্রকাশ করেছেন তাদের একটি নিষ্ক্রিয় তালিকা নেই।
দোয়া তাওয়াস্সুল

শিয়া ইসলামের বিভিন্ন প্রার্থনার নাম দোয়া তাওয়াসসুল যদিও একই নামে আরও একাধিক সুপরিচিত দুয়া আছে। এই বিশিষ্ট প্রার্থনাটি বিহার আল-আনোয়ার বইয়ে লেখা হয়েছে। মঙ্গলবারের প্রাক্কালে ইরানের শিয়ারা ধর্মীয় স্থানগুলিতে এটি পুরোপুরি তেলাওয়াত করে।
দু’আ (বা প্রার্থনা) এর আক্ষরিক অর্থ আহ্বান; এ অনুসারে, আল্লাহর বান্দারা তাদের বস্তুগত ও আধ্যাত্মিক দাবী বা ইচ্ছার জন্য আল্লাহকে অনুরোধ করে বা ডাকে।
তাওয়াস্সুলকে শিয়া ইসলাম এবং বেশিরভাগ মুসলমানের শিক্ষার মধ্যে বিবেচনা করা হয়, এর অর্থ আল্লাহর নিকট উচ্চতর কোনও ব্যক্তি বা বিষয়কে রাখা এবং এর উদ্দেশ্য তাঁর নিকটবর্তী হওয়া এবং অনুরোধগুলি প্রদান করা।
বিহার আল-আনোয়ার বই থেকে উদ্ভূত মাফাতিহ আল-জানান এ দুয়া তাওয়াসুল বর্ণিত হয়েছে। মোহাম্মদ-বাকের মাজলেসি উল্লেখ করেছেন যে: "আমি এই দু'আটি একটি পুরানো পান্ডুলিপিতে পেয়েছি যা আমাদের একজন সাহাবী লিখেছিলেন এবং এখানে উদ্ধৃত আছে: মুহাম্মদ ইবনে বাবওয়াহ ইমামদের কাছ থেকে এই দুআটি বর্ণনা করেছেন এবং যে প্রয়োজনের জন্য আমি তা পাঠ করেছি তা খুব দ্রুত মঞ্জুর হয়েছে।" 
দুয়ার একটি অংশ নিম্নরূপ:
প্রাইড অব পারফরম্যান্স পুরস্কার (১৯৮০–৮৯)

প্রাইড অফ পারফরম্যান্স পাকিস্তানি নাগরিকদের পাকিস্তান সরকার প্রদত্ত একটি পুরস্কার। এটি সাহিত্য, শিল্পকলা, ক্রীড়া, চিকিৎসা বিজ্ঞান এবং বিজ্ঞান বিষয়ে উলেখ্যযোগ্য অবদান রাখার জন্য প্রদান করা হয়।
দেশ অনুসারে নোবেল বিজয়ীর তালিকা

এই ভুক্তিটিতে দেশ বা রাষ্ট্র অনুযায়ী নোবেল পুরস্কার বিজয়ীদের তালিকা উপস্থাপন কর হল।
ইসলামি শৌচাগার শিষ্টাচার

ইসলামি শৌচাগারের শিষ্টাচার হলো ইসলামে ব্যক্তিগত স্বাস্থ্যবিধি নিয়মের একটি সেট ‍যা শৌচাগারে যাওয়ার সময় অনুসরণ করা হয়। ইসলামি পরিষ্কারপরিচ্ছন্নতা আইনশাস্ত্রের এই নিয়মটি ক্বাদাহুল হাজাজ নামে পরিচিত।
কুরআনের একমাত্র প্রয়োজন হ'ল যদি পানি না পাওয়া যায় তবে পরিষ্কার মাটি দিয়ে নিজের হাত ও মুখ মাসেহ করে নেওয়া। চিরালিটি (শারীরিক অঙ্গসমূহ) এর বিষয়গুলি যেমন বাম বা ডান হাত কোনটি ব্যবহার করতে হবে এবং শৌচাগারে প্রবেশ করতে বা বের হতে কোন পা আগে ফেলতে হবে তা হাদিসের আলোকে উদ্ভূত হয়েছে।
একজন মুসলমানকে অবশ্যই প্রথমে আবদ্ধ পানি, জনপথ বা ছায়া থেকে দূরে একটি গ্রহণযোগ্য জায়গা খুঁজে নিতে হবে। তাদের পরামর্শ দেওয়া হয়েছে যে বাম পা দিয়ে ওই অঞ্চলে প্রবেশ করা ভাল কিবলা থেকে অন্য দিকে মুখ করে থাকবে।
বুখারী শরীফের হাদীসে বর্ণিত আছে যে মুহাম্মদ যখনই টয়লেটে যেতেন তখন তিনি বলতেন, ""বিসমিল্লাহি আল্লাহুম্মা ইন্নি আউযুবিকা মিনাল খুবসি ওয়াল খাবাইস" ("আল্লাহর নামে শুরু করছি, হে আল্লাহ! আমি কদাচারী ও নাপাক শয়তান হতে আপনার নিকট আশ্রয় চাচ্ছি।") (বিকল্প অনুবাদ: "মন্দ কাজ এবং মন্দ আত্মা থেকে" এবং "পুরুষ এবং স্ত্রীলোকের অশুচি আত্মার কাছ থেকে")। নবীর এই আদর্শ অনুসরণ করে, মুসলমানদেরকে টয়লেটে প্রবেশের আগে এই দু’আ পাঠ করার পরামর্শ দেওয়া হয়েছে।
প্রস্রাব-পায়খানার সময় অবশ্যই চুপ করে থাকা উচিত। কথা বলা, শুভেচ্ছার জবাব দেওয়া বা অন্যকে শুভেচ্ছা জানানো দৃঢ়ভাবে নিরুৎসাহিত করা হয়েছে। একসাথে প্রস্রাব-পায়খানা করার সময়, দুজন মানুষের কথা বলা বা অপরের যৌনাঙ্গে দেখা নিষিদ্ধ।
টয়লেটে থাকার সময় কোন খাবার খাওয়া কঠোরভাবে নিষিদ্ধ। মলত্যাগের পরে অবশ্যই বাম হাত দিয়ে মলদ্বারটি পানি দ্বারা ধুয়ে ফেলতে হবে। একইভাবে, প্রস্রাবের পরে শিশ্ন এবং ভালভা অবশ্যই বাম হাত দিয়ে ধুয়ে ফেলতে হবে। এই পরিষ্করণটি ইস্তিনজা নামে পরিচিত এবং সাধারণত একটি পাত্র (এটি কখনো কখনো বদনা নামে পরিচিত) ব্যবহার করে করা হয়। কুরআনে বলা হয়েছে; যে কারও নিজের হাত ভাল করে ধুয়ে নেওয়া উচিত, এটি এ আলোচনা করা হয়েছে।
টয়লেট ছেড়ে যাওয়ার সময় ডান পা আগে দিয়ে বের হওয়ার পরামর্শ দেওয়া হয়, এবং একটি দো’আ পাঠ করতে বলা হয়েছে - "সব প্রশংসা আল্লাহর জন্য, যিনি আমার কাছ থেকে কষ্টদায়ক বস্তু বের করে দিয়েছেন এবং আমাকে নিরাপদ করেছেন।"
বিন্দু দারা সিং

বিন্দু দারা সিং (জন্ম: ৬ মে ১৯৬৪) হলেন একজন ভারতীয় চলচ্চিত্র এবং টেলিভিশন অভিনেতা। ২০০৯ সালে, তিনি কালারসে সম্প্রচারিত জনপ্রিয় অনুষ্ঠান "বিগ বসের" তৃতীয় আসর জয়লাভ করেন।
১৯৯৪ সালে, বিন্দু হিন্দি চলচ্চিত্র করণে অভিনয়ের মধ্য দিয়ে অভিনয় জগতে পদার্পণ করেন। অতঃপর ১৯৯৬ সালে, তিনি পাঞ্জাবি চলচ্চিত্র, "রাব দিয়া রাখা"য় অভিনয় করেছিলেন; যেটি তার বাবা, দারা সিং পরিচালনা করেছিলেন। এরপর থেকে তিনি বেশ কয়েকটি চলচ্চিত্রে অভিনয় করেছেন, যার বেশিরভাগই হচ্ছে পার্শ্ব চরিত্রে।
রামায়ণে তাঁর বাবার মতো তিনিও টেলিভিশন অনুষ্ঠান, "জয় বীর হনুমান"-এ হনুমানের চরিত্রে অভিনয় করেছেন। অতঃপর তিনি সুপারভিলেনভিত্তিক চরিত্রে অভিনয় শুরু করেন; যার মধ্যে ২০০৩ সালে স্টার প্লাসের ধারাবাহিক "শসসস... কোয়ি হ্যাঁয়"-এ জাল এবং ২০০৪ সালের "করমা"-এ চার শ চল্লিশ অন্যতম। বিন্দু ৯এক্স-এর ধারাবাহিক "ব্ল্যাক"-এ রাজিব নামে একটি গুরুত্বপূর্ণ চরিত্রে অভিনয় করেছেন; রাজিব চরিত্রটি হচ্ছে এমন একটি চরিত্র যেটি আত্মার সাথে যোগাযোগ স্থাপন করতে পারে। বিন্দু "মাস্টারশেফ ২", "কমেডি সার্কাস", "অল মোস্ট ফেমাস", "মা এক্সচেঞ্জের" মতো টেলিভিশন অনুষ্ঠানে অংশগ্রহণ করেছেন। তিনি রণবীর কাপুরের সাথে পেপসির একটি বিজ্ঞাপনে জুটি বেঁধেছিলেন।
তিনি ২০০৯ সালে কালারসে সম্প্রচারিত জনপ্রিয় অনুষ্ঠান "বিগ বসের" তৃতীয় আসরের বিজয়ী হয়েছেন এবং সবচেয়ে স্টাইলিশ এবং সাহসী প্রতিযোগী হিসেবে শেভ্রোলে ক্রুজ জয়লাভ করেছিলেন; একসাথে নগদ পুরস্কার এবং গাড়ি উভয়ই এরপর কেউ জিততে পারেনি। তিনি এই অনুষ্ঠানের শিরোপা জয়ের জন্য প্রবেশ রানা এবং পুনম ধিল্লোনকে পেছনে ফালিয়েছিলেন। তাকে তার বন্ধুরা 'বড় দিলওয়ালা' (সোনার হৃদয়ে মানুষ) উপাধি দিয়েছে।
বিন্দু দারা সিং "গর্ব", "ম্যায়নে পেয়ার কিউ কিয়া", "পার্টনার", "খুশবু", "টিম – দ্য ফোর্স", "কিসে পেয়ার কারু", "কমবখত ইশক", "মারুতি", "হাউজফুলের" মতো বেশ কয়েকটি সফল চলচ্চিত্রে কাজ করেছেন।
বিন্দুর বাবা, দারা সিং ছিলেন কুস্তিগির-অভিনেতা। ২০০৩ সালে, তিনি অভিনেত্রী ফারাহ নাজকে তালাক দিয়েছিলেন, যার সাথে তাঁর একটি পুত্র সন্তান (ফাতেজ রণধাওয়া) ছিল। পরবর্তীকালে তিনি মডেল ডিনা উমারোভাকে বিয়ে করেন, যার সাথে তাঁর একটি কন্যা সন্তান (এমেলিয়া রণধাওয়া) রয়েছে।
২০১৩ সালের মে মাসে, তাকে ২০১৩ ইন্ডিয়ান প্রিমিয়ার লিগ স্পট ফিক্সিং মামলায় বুকিদের সাথে জড়িত থাকার অভিযোগে তাকে গ্রেপ্তার করা হয়েছিল।
রায়গড় লোকসভা কেন্দ্র, ছত্তিশগড়

রায়গড় লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬২৬,৯৪৯ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ জশপুর ও রায়গড় জেলায় অবস্থিত বিধানসভা কেন্দ্রগুলি নিয়ে গঠিত৷
সরগুজা লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিলগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (সরনগড়) তফসিলী জাতি ও পাঁচটি বিধানসভা কেন্দ্র (জশপুর নগর, কুনকুরি, পাতালগাঁও, লাইলুঙ্গা, ধর্মজয়গড়) তফসিলী উপজাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্র৷ এটি জশপুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্র৷ এটি জশপুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্র৷ এটি জশপুর জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্র। এটি রায়গড় জেলায় অবস্থিত৷ এটি তপসিলী উপজাতিদের জন্য সংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্র। এটি রায়গড় জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি রায়গড় জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্র। এটি একটি অসংরক্ষিত আসন। এটি রায়গড় জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ১৯ নং বিধানসভা কেন্দ্র। এটি তপসিলী উপজাতিদের জন্য সংরক্ষিত আসন। এটি রায়গড় জেলায় অবস্থিত৷
গঙ্গানগর লোকসভা কেন্দ্র

গঙ্গানগর লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর গঙ্গানগর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি শ্রীগঙ্গানগর জেলা এবং হনুমানগড় জেলার অংশ নিয়ে গঠিত। 
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৪ নং বিধানসভা কেন্দ্রের। এই তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৯ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র নিহালচাঁদ মেঘওয়াল।
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
জেমস ব্রুকস (রাজনীতিবিদ)

জেমস ব্রুকস (১০ নভেম্বর ১৮১০ - ৩০ এপ্রিল ১৮৭৩) একজন মার্কিন যুক্তরাষ্ট্রের একজন সাংবাদিক ও রাজনীতিবিদ। তিনি আমেরিকান গৃহযুদ্ধের শেষার্ধে নিউইয়র্ক থেকে মার্কিন প্রতিনিধি ছিলেন।
তিনি ১৮১০ সালের ১০ নভেম্বর মাইনের পোর্টল্যান্ডে জন্মগ্রহণ করেছিলেন। একজন ছাত্র হিসাবে, তিনি পাবলিক স্কুল এবং তারপরে মাইনের মনমোথের একাডেমিতে পড়েন। ১৬ বছর বয়সে, তিনি মাইনের লেভিস্টনে স্কুলে পড়াচ্ছিলেন। তিনি ১৯৩১ সালে ওয়াটারভিল কলেজ (বর্তমানে কলবি কলেজ ) থেকে স্নাতক হন।
আইন অধ্যয়নকালে, ব্রুকস "পোর্টল্যান্ড বিজ্ঞাপনদাতার" সম্পাদক হিসাবেও কাজ করেছিলেন। স্নাতক শেষ করার পরে তিনি "বিজ্ঞাপনদাতার" ওয়াশিংটন সংবাদদাতা হিসাবে কাজ করেছিলেন। তিনি ১৮৩৫ সালে মাইন প্রতিনিধি পরিষদের সদস্য হিসাবে দায়িত্ব পালন করেন এবং ১৮৩১ সালে একটি কংগ্রেসীয় নির্বাচনে পরাজিত হন। হারের পরে তিনি নিউ ইয়র্ক শহরে চলে যান এবং "নিউইয়র্ক ডেইলি এক্সপ্রেস" প্রতিষ্ঠা করেন, সেখানে তিনি বাকি অংশের প্রধান সম্পাদক ছিলেন। তিনি ১৮৪৮ সালে নিউইয়র্ক রাষ্ট্রসভার (নিউ ইয়র্ক কো, ১৬ তম) সদস্য ছিলেন।
আইন অধ্যয়নকালে ব্রুকস "পোর্টল্যান্ড অ্যাডভাইটার্স-এর" প্রতিবেদক হিসাবেও কাজ করেছিলেন। স্নাতক শেষ করার পরে তিনি এ পত্রিকাটির ওয়াশিংটন সংবাদদাতা হিসাবে কাজ করেছিলেন।
ব্রুকস ১৮৩৫ সালে মাইন হাউস অফ রিপ্রেজেনটেটিভের সদস্য হিসাবে দায়িত্ব পালন করেন এবং ১৮৩৬ সালে একটি কংগ্রেসীয় নির্বাচনে পরাজিত হন। নির্ববাচ তিনি নিউ ইয়র্ক শহরে চলে যান এবং "নিউইয়র্ক ডেইলি এক্সপ্রেস" প্রতিষ্ঠা করেন, সেখানে তিনি বাকি অংশের প্রধান সম্পাদক ছিলেন। তিনি ১৮৪৮ সালে নিউইয়র্ক রাষ্ট্রসভার (নিউ ইয়র্ক কো, ১৬ তম) সদস্য ছিলেন।
তিনি ৩১তম এবং ৩২তম কংগ্রেসের একজন হুইগ হিসাবে নির্বাচিত হয়েছিলেন (৪ মার্চ ১৮৪৯ - ৩ মার্চ ১৮৫৩)। তিনি ১৮৫২ সালে পুনর্নির্বাচনের প্রতিযোগিতায় হেরে যান। পরে সাংবাদিকতায় ফিরে যান।
ব্রুকস ৩৮তম কংগ্রেসে ডেমোক্র্যাট হিসাবে নির্বাচিত হয়েছিলেন। সেখানে তিনি ৪ মার্চ ১৮৬৩ সাল থেকে ৩ মার্চ ১৮৬৫ পর্যন্ত দায়িত্ব পালন করেন। তিনি বিতর্কিত নির্বাচনের পরে তিরিশ-নবম কংগ্রেসের সদস্য নির্বাচিত হিসাবে শংসাপত্রাদি উপস্থাপন করেছিলেন; তিনি ৪ মার্চ ১৮৬৫ ৭ এপ্রিয় ১৮৬৬ অবধি দায়িত্ব পালন করেছিলেন। তাঁর স্থলাভিষিক্ত হন উইলিয়াম ই ডজ, যিনি নির্বাচনে প্রতিদ্বন্দ্বিতা করেছিলেন এবং জয়লাভ করেছিলেন।
১৮৬৬ সালে, ব্রুকস চল্লিশতম কংগ্রেসে এবং পরবর্তী তিনজন কংগ্রেসের একজন ডেমোক্র্যাট নির্বাচিত হয়েছিলেন। ১৮৭৩সালে তাঁর মৃত্যুর আগ পর্যন্ত তিনি কংগ্রেসের সদস্য ছিলেন।
ব্রুকস ১৮৬৭ সালে নিউইয়র্ক রাজ্যের সাংবিধানিক সম্মেলনের সদস্য হিসাবে দায়িত্ব পালন করেছিলেন। একই বছর তিনি ইউনিয়ন প্যাসিফিক রেলপথের একজন সরকারি পরিচালক নিযুক্ত হন।
আমেরিকার মুভিলিয়ার কেলেঙ্কারি সংক্রান্ত মামলায়, ঘুষ দেওয়ার চেষ্টা করার জন্য, ব্রুকসকে ২৭ ফেব্রুয়ারি, ১৮৭৩ সালে হাউস অফ রিপ্রেজেন্টেটিভ কর্তৃক সেন্সর করা হয়েছিল।
১৮৭৩ সালের ৩০ এপ্রিল ওয়াশিংটন ডিসিতে তিনি মারা যান। নিউ ইয়র্কের ব্রুকলিনের গ্রিন-উড কবরস্থানে তাকে সমাহিত করা হয়েছিল।
রাজ্য সিনেটর এরাস্টাস ব্রুকস (১৮১৫-১৮৮৬) ছিলেন তার ভাই।
জাঞ্জগির-চম্পা লোকসভা কেন্দ্র

জাঞ্জগির বা জাঞ্জগির চাম্পা লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৭৪৪,২০১ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ জাঞ্জগীর চাম্পা জেলা এবং বালোদা বাজার জেলার মধ্য ও পূর্বদিকে অবস্থিত বিধানসভা কেন্দ্রগুলি নিয়ে গঠিত৷
জাঞ্জগির লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি ছত্তিলগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (পামগড়, বিলাইগড়) তফসিলী জাতিদের জন্য সংরক্ষিত।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্র৷ এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্র৷ এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্র৷ এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৬ নং বিধানসভা কেন্দ্র। এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৭ নং বিধানসভা কেন্দ্র। এটি জাঞ্জগির চাম্পা জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৩৮ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি জাঞ্জগির চাম্পা জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্র। এটি তপসিলী জাতিদের জন্য সংরক্ষিত আসন। এটি বালোদা বাজার জেলায় অবস্থিত৷
এই বিধানসভা কেন্দ্রটি ছত্তিশগড় রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্র। এটি একটি অসংরক্ষিত আসন। এটি বালোদা বাজার জেলায় অবস্থিত৷
কল অফ ডিউটি ২

কল অফ ডিউটি ২ একটি ফার্স্ট পার্সন শুটার ভিডিও গেম যেটি ইনফিনিটি ওয়ার্ড দ্বারা নির্মিত এবং বিশ্বের বেশির ভাগ জায়গায় অ্যাক্টিভিশন দ্বারা প্রকাশিত। এটি "কল অফ ডিউটি" সিরিজের দ্বিতীয় পর্ব। ২০০৫ সালের ৭ এপ্রিল অ্যাক্টিভিশন ঘোষণা দেয় গেমটির ব্যাপারে, পরবর্তীতে ২০০৫ সালের ২৫ অক্টোবর মাইক্রোসফট উইন্ডোজনের জন্য এবং ২০০৫ সালের ২২ নভেম্বরে এক বক্স ৩৬০ এর যাত্রাকালে শিরোনাম হিসেবে প্রকাশিত হয়।অন্যান্য সংস্করণগুলি ধীরে ধীরে ওএস এক্স, মোবাইল ফোন এবং পকেট পিসিগুলির জন্য প্রকাশিত হয়।
গেমটি দ্বিতীয় বিশ্বযুদ্ধের সময় নিয়ে করা হয়েছিল এবং এর অভিযান পদ্ধতিটি চারজন সৈন্যের দৃষ্টিকোণ থেকে দেখা যায়: একজন হচ্ছে রেড আর্মির, একজন মার্কিন যুক্তরাষ্ট্রের সেনাবাহিনী এবং বাকি দুজন ব্রিটিশ সেনাবাহিনীর সৈন্য । এতে মোট ২৭ টি মিশন সহ চারটি ভিন্ন ধরনের অভিযান রয়েছে, তিনটি গল্পে বিভক্ত। মূল "কল অফ ডিউটি" থেকে অনেকগুলি বৈশিষ্ট্য সংযুক্ত এবং পরিবর্তন করা হয়, উল্লেখযোগ্য ভাবে স্বাস্থ্য পুনরুদ্ধার এবং একটি আইকন যা কাছাকাছি গ্রেনেড বিস্ফোরণ হতে গেলে তার সতর্ক সংকেত দেয়।
গেমটি বিশেষ ভাবে গ্রাফিক্স, শব্দ এবং স্বাস্থ্য পুনঃরুদ্ধার ব্যবস্থার জন্য সমালোচকদের প্রশংসা পেয়েছে। একটি সূচনা মূলক গেম হিসেবে, এক্সবক্স ৩৬০ সংস্করণটি তার প্রথম সপ্তাহে ২৫০,০০০ এর বেশি বিক্রি হয়েছিল এবং ২০০৮ সালের জানুয়ারির মধ্যে ২ মিলিয়ন কপি বিক্রি হয়। ২০১৩ সালের নভেম্বর এর মধ্যে, গেমটি ৫.৯ মিলিয়ন কপি বিক্রি হয়।
"কল অব ডিউটি ২" হলো ফার্স্ট পার্সন শুটার গেম যার সিঙ্গেল প্লেয়ার স্টোরি মোড এবং মাল্টিপ্লেয়ার মোড রয়েছে। গেমটিতে দ্বিতীয় বিশ্বযুদ্ধের সময় নির্দিষ্ট মিশনগুলোতে বেশ কয়েকটি মিত্র পক্ষের নায়কের চরিত্রে খেলতে হয়। গেমের নায়ক নিচু হয়ে এবং হামাগুড়ি দিয়ে ছোট ছোট নিচু দেয়াল এবং অন্যান্য বাধা ডিঙাতে পারে। দুটি আগ্নেয়াস্ত্র বহন করতে পারে, যা যুদ্ধক্ষেত্রে বাকী আগ্নেয়াস্ত্রের সাথে অদলবদল করা যেতে পারে, এবং দু ধরনের ফ্র্যাগমেন্টেশন এবং ধোঁয়ার গ্রেনেডও বহন করতে পারে। বন্দুকের লোহার দৃষ্টি রাখার জায়গাটি আরও নিখুঁত ভাবে লক্ষ্যভেদ করতে ব্যবহার করার জন্য ব্যবহার করা হয়। হেডস-আপ ডিসপ্লেতে (এইচ ইউ ডি) একটি কম্পাসটি মিত্র এবং শত্রু উভয়কেই দেখায় এবং খেলোয়াড়কে অবশ্যই পৌঁছাতে হবে এমন জায়গাগুলি, প্রতিরক্ষা করার ক্ষেত্রগুলি, বা শত্রু কামান বা ট্যাঙ্কগুলি চিহ্নিত করতে খেলোয়াড়কে অক্ষম করার জন্য বিস্ফোরক লাগাতে হবে তা দেখিয়ে দেয় এবং শত্রুপক্ষের সেনাবাহিনী নিতে কয়েকটি স্থানে মেশিনগান এবং ফ্ল্যাক কামানের মতো অস্ত্র পাওয়া যায় তা চিহ্নিত করে দেয়। এছাড়াও, কিছু মিশনে খেলোয়াড়কে ট্যাঙ্ক চালিয়ে যুদ্ধ করতে হয়।
বিকানের লোকসভা কেন্দ্র

বিকানের লোকসভা কেন্দ্রটি রাজস্থান রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই কেন্দ্রটি তফসিলী জাতিদের জন্য সংরক্ষিত এবং মোট ৮ টি বিধানসভা কেন্দ্র নিয়ে গঠিত। এই লোকসভা কেন্দ্রর সদর দফতর বিকানের শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রের সকল বিধানসভা কেন্দ্রগুলি বিকানের জেলা এবং শ্রীগঙ্গানগর জেলার অংশ নিয়ে গঠিত। 
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
লোকসভা কেন্দ্রটি রাজস্থান রাজ্যের ২০০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য রাজস্থান বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্র সর্বশেষ ২০১৮ সালে নির্বাচন অনুষ্ঠিত হয়।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৪ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি রাজস্থান রাজ্যের বিধানসভা কেন্দ্রগুলির মধ্যে ৬ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি'র অর্জুন রাম মেঘওয়াল।
নিচের ছকে ২০১৯ সালের সাধারণ নির্বাচনে প্রাপ্ত ভোট সংখ্যার হিসাবে প্রথম ২ জন প্রার্থীর নাম প্রদান করা হয়েছে।
সিদ্ধার্থ ভরদ্বাজ

সিদ্ধার্থ ভরদ্বাজ (জন্ম: ৩ মার্চ ১৯৮৭) হলেন একজন ভারতীয় অভিনেতা, মডেল এবং ভিজে। তিনি এমটিভি ইন্ডিয়ায় সম্প্রচারিত ডেটিং আপাতবাস্তব টেলিভিশন অনুষ্ঠান এমটিভি স্প্লিটসভিলা ২ জয়লাভ করেছেন। তিনি উক্ত অনুষ্ঠানে সাক্ষী প্রধানের সাথে জুটিবদ্ধ হয়ে ৫,০০,০০০ রুপি জয়লাভ করেছেন। ২০১১ সালে, তিনি কালারসে সম্প্রচারিত জনপ্রিয় অনুষ্ঠান "বিগ বসের" দ্বিতীয় আসরে ২য় রানার-আপ হয়েছেন।
নগেন্দ্র জামাতিয়া

নগেন্দ্র জামাতিয়া ( – ২১ জানুয়ারি ২০১৯) ভারতের ত্রিপুরার একজন রাজনীতিবিদ ছিলেন যিনি ইন্ডিজেনিয়াস ন্যাশনালিস্ট পার্টি অব তুইপ্রার রাজনীতির সাথে যুক্ত ছিলেন। তিনি পাঁচবার ত্রিপুরা বিধানসভার বিধায়ক হিসেবে নির্বাচিত হয়েছিলেন। এছাড়া, তিনি ত্রিপুরা সরকারের মন্ত্রী হিসেবেও দায়িত্ব পালন করেছেন।
নগেন্দ্র জামাতিয়া ১৯৭৭, ১৯৮৩ ও ১৯৮৮ সালে ত্রিপুরা উপজাতি যুব সমিতির প্রার্থী হিসেবে আম্পিনগর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ১৯৮৮ সালে বিদ্রোহী সংগঠন ত্রিপুরা ন্যাশনাল ভলেন্টিয়ারসের সাথে শান্তি আলোচনায় অবদান রেখেছেন। তিনি ১৯৮৮ সাল থেকে ১৯৯৩ সাল পর্যন্ত ত্রিপুরা সরকারের কৃষি ও উদ্যানপালন মন্ত্রী হিসেবে দায়িত্ব পালন করেছিলেন।
১৯৯৮ সালে নগেন্দ্র জামাতিয়া ত্রিপুরা উপজাতি যুব সমিতির প্রার্থী হিসেবে আম্পিনগর থেকে ত্রিপুরা বিধানসভার সদস্য হিসেবে নির্বাচিত হয়েছিলেন। পরবর্তীতে, তিনি ইন্ডিজেনিয়াস ন্যাশনালিস্ট পার্টি অব তুইপ্রায় যোগদান করেন। তিনি দলটির সহসভাপতি হিসেবেও দায়িত্ব পালন করেছিলেন। তিনি ২০০৩ সালে ইন্ডিজেনিয়াস ন্যাশনালিস্ট পার্টির প্রার্থী হিসেবে আম্পিনগর বিধানসভা কেন্দ্রের বিধায়ক হিসেবে নির্বাচিত হয়েছিলেন।
নগেন্দ্র জামাতিয়া পবিত্রা জামাতিয়ার সাথে বিবাহবন্ধনে আবদ্ধ হয়েছিলেন। তাদের দুই সন্তান ছিল।
নগেন্দ্র জামাতিয়া ২০১৯ সালের ২১ জানুয়ারি ৭১ বছর বয়সে প্রয়াত হন।